A Bíróság elnökének 2010. augusztus 31‑i végzése – Artisjus kontra Bizottság
(C‑32/09. P(R). sz. ügy)
„Fellebbezés – Ideiglenes intézkedés iránti kérelem – Szerzői jogok kezelése – Bizottsági határozat – Összehangolt gyakorlat megszüntetése – A határozat végrehajtásának felfüggesztése”
1.                     Fellebbezés – Jogalapok – Az indokolás elégtelensége (vö. 17. pont)
2.                     Fellebbezés – Jogalapok – A tények téves értékelése – Elfogadhatatlanság – A bizonyítékok értékelésének a Bíróság általi felülvizsgálata
– Kizártság, kivéve az elferdítés esetét (EUMSZ 256. cikk; a Bíróság alapokmánya, 58. cikk) (vö. 31. pont)
3.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
Súlyos és helyrehozhatatlan kár – Bizonyítási teher (EUMSZ 278. cikk és EUMSZ 279. cikk) (vö. 33. pont)
Tárgy
Fellebbezés az Elsőfokú Bíróság (hetedik tanács) T‑411/08. R. sz., Artisjus Magyar Szerzői Jogvédő Iroda Egyesület kontra
Európai Közösségek Bizottsága ügyben 2008. november 14‑én hozott végzése ellen, amely elutasította az EK 81. cikk és az EGT‑Megállapodás
53. cikkének alkalmazására vonatkozó eljárásban (COMP/C2/38.698. sz. ügy) hozott, 2008. július 16‑i C (2008) 3435 sz. azon
végleges bizottsági határozat végrehajtásának felfüggesztése iránti kérelmet, amely a zeneművek nyilvánossághoz közvetítésével
kapcsolatos jogok kezelésének feltételeire, valamint a megfelelő engedélyeknek a közös jogkezelő társaságok általi megadásának
feltételeivel kapcsolatos megállapodásra vonatkozott, amely megállapodás a kölcsönös képviseleti megállapodásokban alkalmazott
– a szerzők és zeneszerzők egyesületeinek nemzetközi szövetségének (CISAC) szerződésmintájában foglalt, illetve a gyakorlatban
alkalmazott – csatlakozási korlátozások formáját öltötte – A sürgősséget alátámasztó körülmények bizonyításának szükségessége.
Rendelkező rész
1)
A Bíróság elnöke a fellebbezést elutasítja.
2)
A Bíróság elnöke a fellebbezőt kötelezi a költségek viselésére.